Alna (Družba)

**Alna** (, , 1945–1946 m. , nuo 1946 m. ***Družba***, ) – gyvenvietė Kaliningrado srities pietinėje dalyje, Pravdinsko rajone, nuo 2008 m. birželio 30 d. Pravdinsko miesto gyvenvietės kaimas prie Alnos upės ir Mozūrų kanalo.

## Istorija

Bartos žemės kaimo pavadinimas *Alnō+burg* prūsiškos-vokiškos kilmės. Pirmą kartą paminėtas 1256 m., kai Vokiečių ordinas pradėjo statyti miestą rytiniame Alnos krante. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities kaimas. 1946 m. balandžio 7 d. – rugsėjo 6 d. Frydlando rajono (), vėliau Pravdinsko rajono kaimas, 1947 m. birželio 25 d. – 2008 m. birželio 30 d. Družbos apylinkės (*Дружбинский cовет*, centras Progresas) kaimas.

|}

Kryžiuočių įtvirtinimus kelis kartus griovė lietuviai, prūsai, tačiau 1272 m. Alenburgą pavyko pastatyti. Gyvenvietė susikūrė aplink Alenburgo pilį. 1400 m. didysis magistras Konradas fon Jungingenas suteikė Kulmo miesto teises ir patvirtino miesto herbą. Herbe sidabriniame fone buvo pavaizduota briedžio galva su ragais, tai simbolizavo jėgą, prieš kurią turėjo neatsilaikyti joks priešas. Galvą supo žalios švendrės, kurios simbolizavo vietines gamtines sąlygas.

XV a. miestas apjuostas gynybine siena, o pilies gynybinė reikšmė sumažėjo. Jos vietoje įrengta Junkerių aikštė. Septynerių metų karo metu 1757 m. netoli Alenburgo vyko Egersdorfo mūšis tarp Rusijos ir Prūsijos kariuomenių. Iki 1762 m. teritorija kartu su visa Rytų Prūsija buvo užimta Rusijos. 1776 m. iškastas Mozūrų kanalas.

Per Pirmąjį pasaulinį karą 1914 m. Rusijos imperijos kariuomenė užėmė ir sudegino miestą. 1920 m. daugelis pastatų vėl buvo atstatyti. Tačiau per Antrąjį pasaulinį karą 1945 m. TSRS kariuomenė miestą vėl gerokai apgriovė.

## Bažnyčia

Alenburgo bažnyčia pastatyta 1405 m., XV a. pabaigoje išplėsta iki miesto sienos. 1529 m. vasario 23 d. bažnyčioje įvyko pirmosios liuteroniškos pamaldos. Parapija priklausė Vėluvos bažnytinei apygardai. Parapijai priklausė Eizervagenas, Ernstvaldė, Froidenfeldas, Didysis Alendorfas, Kurtamedžiai, Leisynai, Noimiulis, Polavai, Šaliai ir Šionradė.

Alenburgo bažnyčia nukentėjo per Pirmąjį pasaulinį karą, bet 1925 m. rugpjūčio 30 d. joje vėl įvyko pamaldos. Bažnyčioje kunigavo:

* Johann Laxophorin, ab 1529
* Balthasar Gottshtuer, bis 1537
* Alex Magnus, bis 1546
* L. Tollenburg, 1550–1558
* Johann Sperber, 1562–1575
* Martin Bezelius, ab 1575
* Theodor Siligeneus, ab 1601
* Johann Jungius, 1619–1625
* Andreas Meyer, 1625
* Georg Hintz, 1625–1651
* Johann Röder, 1625–1657
* Georg Frischeisen, 1653–1670
* Johann Friedrich Weißemmel, 1657–1662
* Friedrich Gerholtz, ab 1662
* Georg Bliesner, 1670–1681
* Christoph Moldenhauer, 1666
* Michael Hefter, 1681–1711
* Friedrich Kranich, 1681–1716
* Friedrich Mickeht, 1711–1721
* Johann Ludwig Colbius, 1717–1748
* Michael Freytag, 1721–1737
* Daniel Friedrich Glawe, 1738–1743
* Bernhard Jacob Drenckhan, 1743–1786
* Johann Ernst Henne, 1749–1761
* Johann Gottlieb Schudich, 1761–1773
* Samuel Heinrich Keber, 1773–1777
* Jacob Friedrich Töppen, 1777–1786
* Johann Gottlob Patzig, 1786–1817
* Johann Daniel Schmidt, 1792–1816
* Gottfried Laudien, 1816–1820
* Simon Mäckelburg, 1817–1821
* Karl Wilhelm Ferdinand Bobrik, 1820–1832
* Daniel Samuel Weißemmel, 1822–1838
* Friedrich Adolf Günther, 1833–1845
* Sigismund Erwin Otto von Schäwen, 1838–1866
* Adolf Eduard Treibe, 1846–1892
* August Wolfgang Adalbert Kähler, 1866–1876
* Albert Leonhard H. Wodaege, 1877–1880
* Carl Gustav Marter, 1880–1882
* Otto Meißner, 1884–1885
* August Wilhelm Lucas, 1885–1886
* Josef Grunert, 1887–1906
* Max Zacharias Ebel, 1892–1900
* Alexander Gerhard A. Wormit, 1901–1910
* Richard Bernhard Böhnke, 1907–1910
* Hermann Erich Kramm, 1910–1918
* Georg Wagner, 1911–1914
* Rudolf Erich Sack, 1914–1916
* Georg Kern, 1918–1924
* Georg Luntowski, 1922–1925
* Paul Bendrich, 1925–1927
* Georg Luntowski, 1925–1927
* Otto Rosinski, 1927–1930
* Bruno Adelsberger, 1927–1932
* Friedrich Mickwitz, 1930–1933
* Ernst Daudert, 1935–1940
* Berthold Kröhnert, 1936–1938
* Heinz Paul Albert Reich, 1939–1945
* Alfred Blaesner, 1943–1945
* Michael Klumbies, 1943–1945


## Gyventojai

## Apylinkė

Družbos apylinkės teritorijoje buvo šios gyvenvietės: 

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.